Source: https://podpora.financnasprava.sk/183678-slu%C5%BEby-vz%C5%A5ahuj%C3%BAce-sa-k-nehnute%C4%BEnosti---miesto-dodania
Timestamp: 2019-02-21 17:38:36+00:00

Document:
služby vzťahujúce sa k nehnuteľnosti - miesto dodania
Úvod > DPH > Miesto dodania služieb > Dodanie služieb vzťahujúcich sa k nehnuteľnosti - § 16 ods. 1 > služby vzťahujúce sa k nehnuteľnosti - miesto dodania
Služby vzťahujúce sa na nehnuteľnosť - § 16 ods. 1
•Prenájom parkovacej plochy, prenájom nehnuteľnosti (kancelárií, bytov a pod.)
•Stavebné práce na nehnuteľnosti
•Zámočnícke práce súvisiace s výstavbou nehnuteľnosti
•Pokrývačské práce súvisiace s nehnuteľnosťou
•Klampiarske práce súvisiace s nehnuteľnosťou
•Vodoinštalatérske práce súvisiace s nehnuteľnosťou
•Maliarske práce súvisiace s nehnuteľnosťou
•Strážna služba – ak sa stráži objekt
•Upratovacie práce súvisiace s výstavbou nehnuteľnosti a so zariadeniami, ktoré sú neoddeliteľnou súčasťou nehnuteľnosti a globálne upratovacie služby, ktoré v sebe zahŕňajú aj upratovanie nábytku + upratovanie strojov a zariadení, ktoré sú neoddeliteľnou súčasťou nehnuteľnosti
•Stavebný dozor a dozor nad bezpečnosťou práce na stavbe
•Práce žeriavom pri stavbe konštrukcií
•Architektonické služby
•Stavební znalci
•Ubytovacie služby
•Elektrikárske práce súvisiace s nehnuteľnosťou
•Deratizačné práce, ak súvisia s objektom
•Čistenie komunikácií
•Geodetické práce
•Služby za užívanie ciest, diaľnic (Mýtne poplatky)
•Montáž oceľových konštrukcií
•Lesnícke práce (ťažba dreva)
•Poľnohospodárske práce (siatie, úprava povrchov, zber úrody)
•Poddodávky stavebných prác vzťahujúce sa na nehnuteľnosť
•Realitná činnosť
Poznámka: ide o pomocný zoznam dodania služieb vzťahujúcich sa na nehnuteľnosť.
Viac informácií nájdete v Metodickom pokyne k uplatneniu dane z pridanej hodnoty pri službách vzťahujúcich sa na nehnuteľnosti - link: https://www.financnasprava.sk/sk/danovi-a-colni-specialisti/dane/metodicke-pokyny
• Tuzemská zdaniteľná osoba (podnikateľ)registrovaná pre daň podľa § 7 a § 7a zákona o DPH,ak dodáva služby vzťahujúce sa k nehnuteľnosti nachádzajúcej sa na území tuzemska, ale príjem z dodaných služieb vstupuje do obratu podľa § 4 ods. 1 zákona o DPH (obrat je definovaný v § 4 ods. 7)
• Tuzemský platiteľ – ak dodáva služby vzťahujúce sa k nehnuteľnosti nachádzajúcej sa v zahraničí
• Tuzemský platiteľ ako poddodávateľ -ak dodáva služby vzťahujúce sa k nehnuteľnosti nachádzajúcej sa v zahraničí
KTO V ZAHRANIČÍ PLATÍ DAŇ
•Slovenský platiteľ – ak dodáva služby vzťahujúce sa na nehnuteľnosť nachádzajúcej sa v zahraničí pre súkromné osoby, alebo nepodnikajúce subjekty – overí si povinnosť registrácie v zahraničí
•Zahraničný odberateľ – ak prijíma služby vzťahujúce sa k nehnuteľnosti od slovenského platiteľa
•Ak sa určí miesto dodania služieb vzťahujúcich sa na nehnuteľnosť v inom členskom štáte, daná služba sa neuvádza v daňovom priznaní ani v súhrnnom výkaze.
Miesto dodania je ČR – tam, kde sa nachádza nehnuteľnosť. Z uvedeného vyplýva, že daň je splatná v ČR. Slovenský podnikateľ vo faktúre neuvádza slovenskú DPH a v ČR si overí podmienky platenia dane v ČR (napr.. prenos daňovej povinnosti na českého podnikateľa). Dodané práce sa neuvádzajú v daňovom priznaní, ani v súhrnnom výkaze, ani v kontrolnom výkaze.
Miesto dodania je Nemecko – tam, kde sa nachádza nehnuteľnosť. Z uvedeného vyplýva, že daň je splatná v Nemecku. Slovenský podnikateľ si v Nemecku overí podmienky platenia dane (napr.. prenos daňovej povinnosti na nemeckého podnikateľa). Dodané práce sa neuvádzajú v súhrnnom výkaze. Kontrolný výkaz podnikateľ nepodáva jednak preto, že miesto dodania nie je v tuzemsku a jednak preto, že kontrolný výkaz podáva len platiteľ dane, ktorý je registrovaný na DPH podľa 4, § 4a, § 5 alebo § 6 zákona o DPH.
Otázka č. 5 - Prenájom lešenia na stavbe v SR poskytnutého slovenským platiteľom pre podnikateľa v ČR
Prenájom lešenia nie je služba, ktorá je úzko spojená s nehnuteľnosťou. Miesto dodania pri prenájme lešenia sa posúdi v zmysle § 15 ods. 1. Miestom dodania je ČR (kde je usadený zákazník). Slovenský platiteľ vyfakturuje službu bez dane s poznámkou „ prenesenie daňovej povinnosti“ a podá súhrnný výkaz (buď mesačný alebo štvrťročný podľa toho, či dodáva aj tovary do IČŠ a v závislosti od ich hodnoty – bližšie viď § 80 ods. 2 zákona o DPH) za to zdaňovacie obdobie, v ktorom službu dodal. V daňovom priznaní k DPH predmetnú službu neuvádza, rovnako ani v kontrolnom výkaze.
Otázka č. 6 - Stavebné práce dodané slovenským platiteľom na stavbe v Rusku pre slovenského platiteľa dane
Otázka č. 7 - Stavebné práce dodané slovenským platiteľom na stavbe v SR pre ruského podnikateľa
Otázka č. 8 – poľnohospodárske práce dodané slovenským platiteľom na nehnuteľnosti nachádzajúcej sa v ČR pre českú zdaniteľnú osobu registrovanú pre daň v ČR
Otázka č. 9 – Obstaranie ubytovania v SR slovenským platiteľom pre podnikateľa registrovaného na DPH v ČR
Český podnikateľ, usadený a registrovaný v ČR, si objednal u slovenského platiteľa A ubytovanie v SR. Platiteľ A službu ubytovania obstaral v hoteli vo Vysokých Tatrách – u platiteľa B. Platiteľ B (hotel) fakturuje ubytovanie platiteľovi A. Má platiteľ A službu obstarania ubytovania fakturovať českému podnikateľovi s DPH alebo bez DPH?
V zmysle § 9 ods. 4 – ak zdaniteľná osoba vo svojom mene pre inú osobu obstará dodanie služby, platí, že táto zdaniteľná osoba službu sama prijala a sama dodala. Z uvedeného vyplýva, že slovenský platiteľ bude postupovať tak, ako keby službu sám dodal. Keďže miesto dodania pri ubytovaní sa posúdi podľa § 16 ods. 1 zákona o DPH tam, kde sa nehnuteľnosť nachádza, obstarávateľ tejto služby určí miesto dodania SR. Službu zdaní slovenskou DPH, uvedie ju v daňovom priznaní a v kontrolnom výkaze ju uvedie v časti A1.
Otázka č. 10 – Obstaranie ubytovania v PL slovenským platiteľom pre podnikateľa registrovaného na DPH v ČR
Český podnikateľ, usadený a registrovaný v ČR, si objednal u slovenského platiteľa A ubytovanie v PL. Platiteľ A službu ubytovania obstaral v hoteli vo Varšave u podnikateľa B . Platiteľ B (hotel) fakturuje ubytovanie platiteľovi A. Má platiteľ A službu obstarania ubytovania fakturovať českému podnikateľovi so slovenskou DPH alebo bez DPH?
V zmysle § 9 ods. 4 – ak zdaniteľná osoba vo svojom mene pre inú osobu obstará dodanie služby, platí, že táto zdaniteľná osoba službu sama prijala a sama dodala. Z uvedeného vyplýva, že slovenský platiteľ bude postupovať tak, ako keby službu sám dodal. Keďže miesto dodania pri ubytovaní sa posúdi podľa § 16 ods. 1 zákona o DPH tam, kde sa nehnuteľnosť nachádza, obstarávateľ tejto služby určí miesto dodania PL. Mal by sa informovať o prípadnej registrácii v PL.
Otázka č. 11 - Sprostredkovanie ubytovania slovenským platiteľom pre súkromnú osobu z ČR
Miesto dodania je Nemecko – tam, kde sa nachádza nehnuteľnosť. Z uvedeného vyplýva, že daň je splatná v Nemecku. Český podnikateľ si v Nemecku overí podmienky platenia dane v Nemecku (registráciu na DPH). Slovenskému platiteľovi z prijatej služby v tuzemsku nevzniká povinnosť priznania dane.
Otázka č. 5 - Obstaranie ubytovania pre slovenského platiteľa českým podnikateľom, ktorý je registrovaný na DPH v ČR
Český podnikateľ B, usadený a registrovaný v ČR obstaral pre slovenského platiteľa C ubytovanie v ČR. Český podnikateľ B službu ubytovania obstaral v hoteli A, ktorý je registrovaný na DPH. Hotel A fakturuje ubytovanie podnikateľovi B s českou DPH. Podnikateľ B následne fakturuje slovenskému platiteľovi C ubytovanie rovnako s českou DPH. Má tuzemský platiteľ C službu obstarania, prijatú od českého podnikateľa B v SR samozdaniť?
V zmysle § 9 ods. 4 – ak zdaniteľná osoba vo svojom mene pre inú osobu obstará dodanie služby, platí, že táto zdaniteľná osoba službu sama prijala a sama dodala. Z uvedeného vyplýva, že český podnikateľ B postupuje tak, ako keby službu sám dodal. Keďže miesto dodania pri ubytovaní sa posúdi podľa obdobného ustanovenia ako je § 16 ods. 1 slovenského zákona o DPH, potom obstarávateľ tejto služby určí miesto dodania ČR – kde sa nehnuteľnosť nachádza. Službu zdaní českou DPH. Slovenský platiteľ C nemá povinnosť samozdanenia predmetnej služby v SR. Môže požiadať o refundáciu českej dane podľa pravidiel uvedených v § 55a až § 55f zákona o DPH.
Otázka č. 6- Sprostredkovanie ubytovania pre slovenského platiteľa českým podnikateľom, ktorý je registrovaný na DPH v ČR
Otázka č. 7 - Subdodávka stavebných prác dodaných slovenskému platiteľovi na stavbe v ČR pre podnikateľa v ČR
Ide o služby vzťahujúce sa na nehnuteľnosť, t.j. miesto dodania je tam, kde sa nehnuteľnosť nachádza – ČR. Platiteľ SK2 by sa mal informovať o povinnosti registrácie v ČR, nakoľko uskutočňuje dodávku prác, ktoré podliehajú DPH v ČR.
Platiteľ SK1 pri fakturovaní stavebných prác prenesie daňovú povinnosť na podnikateľa CZ - usadeného v ČR.
Platiteľ SK1 a SK2 neuvádzajú predmetnú dodávku v daňovom priznaní k DPH, ani v kontrolnom výkaze, ani v súhrnnom výkaze.
Otázka č. 8 - Subdodávka stavebných prác dodaných slovenskému platiteľovi na stavbe v ČR pre nezdaniteľnú osobu v ČR
Slovenský platiteľ SK1 uzatvoril zmluvu na dodanie stavebných prác – opravu strechy na nehnuteľnosti nachádzajúcej sa v ČR s českým občanom CZ , ktorý má trvalé bydlisko v ČR. Platiteľ SK1 požiadal ďalšiu slovenskú firmu – platiteľa SK2, aby vykonal na predmetnej nehnuteľnosti klampiarske práce. Platiteľ SK2 fakturuje klampiarske práce slovenskému platiteľovi SK1 , platiteľ SK1 ich fakturuje českému občanovi. Kde je miesto dodania prác stavebných prác? Aká daň sa má fakturovať?
Ide o služby vzťahujúce sa na nehnuteľnosť, t.j. miesto dodania je tam, kde sa nehnuteľnosť nachádza – ČR. SK2 by sa mal informovať o povinnosti registrácie v ČR, nakoľko uskutočňuje dodávku prác, ktoré podliehajú DPH v ČR. Rovnako aj SK1 by sa mal informovať o povinnosti registrácie v ČR.
SK1 a SK2 neuvádzajú predmetnú dodávku v daňovom priznaní k DPH, ani v kontrolnom výkaze, ani v súhrnnom výkaze.
Otázka č. 9 - Subdodávka stavebných prác dodaných českou zdaniteľnou osobou voči českej zdaniteľnej osobe na nehnuteľnosti nachádzajúcej sa v SR uskutočnenou slovenskému platiteľovi
Český podnikateľ CZ1, usadený a registrovaný na DPH v ČR, uzatvoril zmluvu na dodanie stavebných prác – opravu strechy na nehnuteľnosti nachádzajúcej sa v SR so slovenským platiteľom SK1. Podnikateľ CZ1 požiadal ďalšiu českú firmu – podnikateľa CZ2, usadeného a registrovaného na DPH v ČR, aby vykonal na predmetnej nehnuteľnosti klampiarske práce. Podnikateľ CZ2 fakturuje klampiarske práce podnikateľovi CZ1 , podnikateľ CZ1 ich fakturuje slovenskému platiteľovi SK1. Aké majú povinnosti podnikatelia CZ1 a CZ2 v SR z hľadiska DPH?
Ide o služby vzťahujúce sa na nehnuteľnosť, t.j. miesto dodania je tam, kde sa nehnuteľnosť nachádza – SR. CZ2 má povinnosť registrácie v SR – viď: https://podpora.financnasprava.sk/index.php?type=page&urlcode=082148&title=Registr%C3%A1cia-zahr-osoby-pod%C4%BEa--5--
CZ2 je osobou povinnou platiť DPH v zmysle § 69 ods. 1 zákona o DPH. (CZ2 nemôže preniesť svoju daňovú povinnosť na zahraničnú osobu, ktorá nie je usadená v SR).
CZ1 pri fakturovaní stavebných prác prenesie daňovú povinnosť na platiteľa SK1 usadeného v SR v zmysle § 69 ods. 2 zákona o DPH.
Otázka č. 10 - Subdodávka stavebných prác dodaných českou zdaniteľnou osobou voči českej zdaniteľnej osobe na nehnuteľnosti nachádzajúcej sa v SR, uskutočnenou voči súkromnej osobe
Český podnikateľ CZ1, usadený a registrovaný na DPH v ČR, uzatvoril zmluvu na dodanie stavebných prác – opravu strechy na nehnuteľnosti nachádzajúcej sa v SR so slovenským občanom. Podnikateľ CZ1 požiadal ďalšiu českú firmu – podnikateľa CZ2, usadeného a registrovaného na DPH v ČR, aby vykonal na predmetnej nehnuteľnosti klampiarske práce. Podnikateľ CZ2 fakturuje klampiarske práce podnikateľovi CZ1, podnikateľ CZ1 ich fakturuje slovenskému občanovi. Aké majú povinnosti podnikatelia CZ1 a CZ2 v SR z hľadiska DPH?
Ide o služby vzťahujúce sa na nehnuteľnosť, t.j. miesto dodania je tam, kde sa nehnuteľnosť nachádza – SR. CZ1 a CZ2 majú povinnosť registrácie v SR – viď: https://podpora.financnasprava.sk/index.php?type=page&urlcode=082148&title=Registr%C3%A1cia-zahr-osoby-pod%C4%BEa--5--
CZ1 a CZ2 sú osobami povinnými platiť DPH v zmysle § 69 ods. 1zákona o DPH. CZ2 nemôže preniesť svoju daňovú povinnosť na zahraničnú osobu, ktorá nie je usadená v SR.
CZ1 nemôže preniesť svoju daňovú povinnosť na súkromnú osobu.
CZ1 a CZ2 uvedú dodávku stavebných prác v daňovom priznaní za to zdaňovacie obdobie, v ktorom uskutočnili dodanie stavebných prác a daňové priznanie k DPH v SR podajú v zmysle § 78 ods. 2 zákona o DPH do 25. dňa nasledujúceho mesiaca, ako uskutočnili dodanie stavebných prác.

References: § 16
 § 16
 § 7
 § 7
 § 4
 § 4
 § 4
 § 5
 § 6
 § 15
 § 80
 § 9
 § 16
 § 9
 § 16
 § 9
 § 16
 § 55
 § 55
 § 69
 § 69
 § 69
 § 78